I løbet af bare tre år har Dataproces skabt 35 helt nye arbejdspladser i Nibe. Groft sagt har firmet udviklet en software, der sætter dem i stand til at håndtere enorme mængder data. Foreløbigt er 26 kommuner blevet kunder. Direktør Morten Lindblad siger. - Vi gør populært sagt det, at vi finder de fejl, der kan opstå i f.eks. en kommunes kolossale datamængder. Så får vi dem rettet inden det er for sent, og derved er der store beløb at spare for kommunen. Vi lever så af at få en lille findeløn for vores arbejde. Mariager Fjordkommune var de første til at give Dataproces en chance, og det blev i den grad en givtig investering. De digitale fejlfindere fandt nemlig 114 millioner kroner til kommunekassen, og det åbnede hurtigt døren til andre kommuner. Væksthus Nordjylland var med til at skubbe Dataproces i den rigtige retning, og det fik afgørende betydning. - Vi havde store overvejelser omkring, hvordan vi kunne få lov til at håndtere store mængder personfølsomme data. Der gavn væksthuset os juridisk hjælp, så vi fik sikkerhed for, at alt var ok. Uden den specifikke hjælp havde vi ikke været her i dag, siger Morten Lindblad. Senere har Væksthus Nordjylland også givet vigtige råd om organisering og ledelse gennem deres programmer for nye virksomheder. Alt i alt er Morten Lindblad ikke bleg for at sige. - Nordjylland er et perfekt sted at starte virksomhed. Der er masser af hjælp at få og rigeligt med ressourcer. Til gengæld skal man også virkeligt mene det, siger Dataproces direktør.

Referat:
Morten Lindblad og hans partner Kjartan Jensen har på få år skabt succesvirksomheden Dataproces i Nibe. De synes Nordjylland er et perfekt sted at starte virksomhed.